Astei
Astei (ukraina keeles Астей, ungari keeles Asztély) on küla Ukrainas Taga-Karpaadi oblastis Berehove rajoonis Velika Bõihani vallas. Astei asub Ungari piirist vähem kui kahe kilomeetri kaugusel, Berehovest ligi 5 km kagus. Küla on esmamainitud 1376. aastal. 1566. aastal rüüstasid Asteid krimmitatarlased. Aastatel 1946–1991 oli küla nimi Lužanka. Ukraina 2001. aasta rahvaloenduse andmetel pidas 87,3% Astei elanikest emakeeleks ungari keelt.